b'\n_START_ARTICLE_\nIvan Barba\xc5\xa1ov\n_START_SECTION_\nSeuraura\n_START_PARAGRAPH_\nBarba\xc5\xa1ov on TsSKA Moskovan kasvatti. H\xc3\xa4n pelasi kauden 2011\xe2\x80\x932012 MHL-junioriliigan HK MVD:ss\xc3\xa4. Dinamo Moskova varasi Barba\xc5\xa1ovin 33. pelaajana KHL:n varaustilaisuudessa 2012. Samana kes\xc3\xa4n\xc3\xa4 my\xc3\xb6s QMJHL-joukkue Moncton Wildcats varasi h\xc3\xa4net koko CHL:n varaustilaisuuden ensimm\xc3\xa4isen\xc3\xa4 pelaajana. Barba\xc5\xa1ov siirtyi joukkueeseen kaudeksi 2012\xe2\x80\x932013, jolloin h\xc3\xa4nen tulokaskautensa QMJHL:ss\xc3\xa4 toi 68 runkosarjaottelussa tehot 18+44=62 sek\xc3\xa4 viidess\xc3\xa4 playoff-ottelussa tehot 1+2=3. Barba\xc5\xa1ov voitti koko liigan tulokkaiden sy\xc3\xb6tt\xc3\xb6p\xc3\xb6rssin ja h\xc3\xa4net valittiin kauden p\xc3\xa4\xc3\xa4tteeksi QMJHL:n tulokkaiden t\xc3\xa4hdist\xc3\xb6kent\xc3\xa4lliseen._NEWLINE_Kaudella 2013\xe2\x80\x932014 Barba\xc5\xa1ov nousi Wildcatsin varakapteeniksi ja oli joukkueen paras sy\xc3\xb6tt\xc3\xa4j\xc3\xa4 ja toiseksi paras pistemies Christophe Lalonden j\xc3\xa4lkeen tehoilla 25+43=68. Kev\xc3\xa4\xc3\xa4n 2014 pudotuspeleiss\xc3\xa4 h\xc3\xa4n oli Wildcatsin paras pistemies tehoilla 4+6=10. Barba\xc5\xa1ov pelasi kauden aikana my\xc3\xb6s CHL Top Prospects Gamessa, jossa h\xc3\xa4n toimi Team Cherryn varakapteenina. St. Louis Blues varasi Barba\xc5\xa1ovin toisella kierroksella 33. pelaajana NHL:n varaustilaisuudessa 2014. H\xc3\xa4n teki jo saman kes\xc3\xa4n hein\xc3\xa4kuussa kolmivuotisen tulokassopimuksen joukkueen kanssa. Barba\xc5\xa1ov oli kaudella 2014\xe2\x80\x932015 tehoilla 45+50=95 Wildcatsin paras maalintekij\xc3\xa4 ja toiseksi paras pistemies Conor Garlandin j\xc3\xa4lkeen, kuten my\xc3\xb6s kev\xc3\xa4\xc3\xa4n 2015 pudotuspeleiss\xc3\xa4 tehoilla 13+11=24. H\xc3\xa4n sijoittui QMJHL:n runkosarjan maalip\xc3\xb6rssiss\xc3\xa4 nelj\xc3\xa4nneksi ja pistep\xc3\xb6rssiss\xc3\xa4 seitsem\xc3\xa4nneksi._NEWLINE_Barba\xc5\xa1ov siirtyi kaudeksi 2015\xe2\x80\x932016 St. Louis Bluesin organisaatioon. H\xc3\xa4net l\xc3\xa4hetettiin syksyn 2015 harjoitusleirin p\xc3\xa4\xc3\xa4tteeksi AHL-joukkue Chicago Wolvesiin.\n_START_SECTION_\nMuuta\n_START_PARAGRAPH_\nBarba\xc5\xa1ovin KHL:ss\xc3\xa4kin pelannut isoveli Sergei edustaa VHL-joukkue Sokol Krasnojarskia.'